cyanic-selkie/wikianc huggingface dataset:
ศูนย์การทหารปืนใหญ่
ประวัติศูนย์การทหารปืนใหญ่
ศูนย์การทหารปืนใหญ่ ซึ่งเป็นหัวหน้าเหล่าและสายวิทยาการปืนใหญ่สนามและการต่อสู้ป้องกันภัย ทางอากาศของ ทบ. ในปัจจุบันนี้นั้น ถือกำเนิดมาจาก จเรทัพบก ซึ่ง พระบาทสมเด็จพระจุลจอมเกล้าเจ้าอยู่หัว โปรดเกล้าฯ ให้ พระบาทสมเด็จพระมงกุฎเกล้าเจ้าอยู่หัว ขณะดำรงพระราชอิสริยยศเป็น พลเอก สมเด็จพระบรมโอรสาธิราช ฯ สยามกุฏราชกุมาร ทรงดำรงตำแหน่งเป็นจเรทัพบกและมีนายพันเอกพระประสิทธิ์ราชศักดิ์ เป็นผู้ช่วยจเรทัพบก เมื่อวันที่ 6 พฤษภาคม พ.ศ. 2446 โดยให้ขึ้นตรงต่อกรมยุทธนาธิการ (ทบ.) สาเหตุที่โปรดเกล้าฯ ให้ตั้งจเรทัพบกขึ้นก็เพราะเริ่มมีหน่วยทหารประจำหัวเมืองต่าง ๆ หลายหัวเมือง จำเป็นต้องมีผู้ตรวจการทหารบกทำการตรวจตราต่างพระเนตรพระกรรณ
ครั้นถึงวันที่ 6 เมษายน พ.ศ. 2451 กรมยุทธนาธิการ ได้ปรับปรุงกิจการจเร ใหม่โดยจัด ตั้งจเรเหล่า และ กำหนด หน้าที่จเรไว้เป็นข้อบังคับจเรทหารบก แบ่งเป็นจเรทัพบก, จเรทหารราบ, จเรทหารม้า, จเรทหารปืนใหญ่, จเรทหารช่าง และจเรพัสดุ สำนักงานจเรต่าง ๆ เป็นส่วนรวมว่าจเรทหารบกแผนกจเรทหารปืนใหญ่ ซึ่งกลายเป็นศูนย์การทหารปืนใหญ่ ในปัจจุบัน โดยสมบูรณ์ เมื่อวันที่ 1 เมษายน พ.ศ. 2451
ในตอนปลายรัชกาล (2453) มีการขยายกำลังกองทัพครั้งใหญ่ คือมีกำลัง 10 กองพล หน่วยส่วนกลาง มีถึง 12 หน่วย สำหรับแผนกจเรทหารปืนใหญ่ของกรมยุทธนาธิการนั้นมี พลตรี กรมหมื่นกำแพงเพชรอรรคโยธิน ผู้บัญชาการกองพลที่ 1 รักษาพระองค์ ทรงรั้งตำแหน่งจเรทหาร ปืนใหญ่และจเรทหารช่างด้วย เมื่อปืนใหญ่มีระยะยิงไกลขึ้นและกระสุนมีอำนาจมากขึ้น จะเป็นทีจะต้องหา สนามยิงปืน ที่เหมาะสม และมีความปลอดภัยเพียงพอ กองทัพบกจึงตกลงใจให้สร้างสนามยิงปืนใหญ่ขึ้นที่ตำบล โคกกระเทียม อำเภอเมือง ลพบุรี ในปี 2457 คือที่ตั้งศูนย์การทหารปืนใหญ่ปัจจุบันนี้ โดยมี พลโท พระวรวงศ์เธอ พระองค์เจ้าบวรเดช ครั้งดำรงตำแหน่งเป็นผู้ช่วยเสนาบดีกระทรวงกลาโหม จเรการปืนใหญ่ ทหารบกและรักษาการ ผู้บังคับการ โรงเรียน ทหารปืนใหญ่เป็นแม่กองงานท่านแรก วันที่ 7 เมษายน พ.ศ. 2481 แผนกที่ 3 กรมจเรทหารบก (บก.ศป.) ได้ย้ายมารวมกับ กองโรงเรียนทหาร ปืนใหญ่ที่โคกกระเทียม และแปรสภาพ เป็นแผนกปืนใหญ่กรมเสนาธิการทหารบก เมื่อ 22 พฤษภาคม พ.ศ. 2484
สถานที่สำคัญภายในค่าย
ในปัจจุบันมีการเปิดค่ายทหารให้เป็นแหล่งท่องเที่ยว ในค่ายทหารต่าง ๆ ของจังหวัดลพบุรี เช่นเดียวกับศูนย์การทหารปืนใหญ่ฯ แห่งนี้ การเที่ยวชมแหล่งท่องเที่ยวในเขตทหาร ที่เดี๋ยวนี้มีค่ายทหารหลายแห่ง เปิดประตูให้คนทั่วไปเข้ามาท่องเที่ยว อย่างที่ "ศูนย์การทหารปืนใหญ่" ค่ายพหลโยธิน อ.เมืองลพบุรี จ.ลพบุรี ซึ่งมีสถานที่สำคัญทางประวัติศาสตร์ ดังนี้
พระที่นั่งบรมราชสถิตยมโหฬาร
พระที่นั่งบรมราชสถิตยมโหฬาร เป็นพระที่นั่งที่ตั้งอยู่ในเขตพระราชฐานชั้นใน อยู่ในหมู่พระที่นั่งจักรีมหาปราสาทในพระบรมมหาราชวัง ตั้งอยู่ทางทิศใต้ของพระที่นั่งจักรีมหาปราสาท เดิมเป็นพระที่นั่งที่สร้างขึ้นโดยพระบาทสมเด็จพระจุลจอมเกล้าเจ้าอยู่หัวหลังจากเสด็จประพาสสิงคโปร์และชวา มีมุขหน้าต่อกับพระที่นั่งมูลสถานบรมอาสน์และพระที่นั่งสมมติเทวราชอุปบัติ
พระที่นั่งบรมราชสถิตยมโหฬารองค์ปัจจุบันเป็นพระที่นั่งองค์ใหม่ที่สร้างขึ้นแทนหมู่พระที่นั่งองค์เดิมที่อยู่ในสภาพชำรุดทรุดโทรมจนเกินกว่าจะบูรณะได้ พระบาทสมเด็จพระปรมินทรมหาภูมิพลอดุลยเดช จึงโปรดเกล้าฯ ให้รื้อพระที่นั่งองค์เก่าลงและสร้างพระที่นั่งองค์ใหม่ขึ้นแทน ในปี พ.ศ. 2537 เพื่อใช้เป็นสถานที่จัดงานพระราชทานเลี้ยงต้อนรับแขกเมือง โดยมีลักษณะเป็นพระที่นั่ง ๒ องค์สร้างซ้อนกัน คือ พระที่นั่งบรมราชสถิตยมโหฬาร และพระที่นั่งเทวารัณยสถาน
เริ่มดำเนินการก่อสร้างเมื่อปี พ.ศ. 2537 แล้วเสร็จเมื่อปี พ.ศ. 2549 โดยงานพระราชพิธีแรกที่จัดขึ้นในพระที่นั่งองค์นี้คือ งานพระราชทานเลี้ยงพระกระยาหารค่ำแด่สมเด็จพระราชาธิบดีและสมเด็จพระราชินีต่างประเทศ พร้อมทั้งบุคคลสำคัญ เนื่องในงานฉลองสิริราชสมบัติครบ 60 ปี เมื่อวันที่ 13 มิถุนายน พ.ศ. 2549
ประวัติ
พระที่นั่งบรมราชสถิตยมโหฬาร ในพระบรมมหาราชวัง เป็นพระที่นั่งองค์ใหม่ตั้งอยู่ทางทิศใต้ของพระที่นั่งจักรีมหาปราสาท ในเขตพระราชฐานชั้นใน สร้างขึ้นในสมัยพระบาทสมเด็จพระปรมินทรมหาภูมิพลอดุลยเดช มีลักษณะเป็นพระที่นั่งสององค์สร้างซ้อนกัน คือ พระที่นั่งบรมราชสถิตยมโหฬาร และพระที่นั่งเทวารัณยสถาน อันเป็นรูปแบบหนึ่งของพระที่นั่งหรือที่เสด็จออกมหาสมาคม ซึ่งตั้งแต่สมัยรัชกาลที่ 5 เป็นต้นมา นิยมสร้างพระที่นั่งเป็นหมู่แบ่งตามห้องที่ใช้ประโยชน์ และพระราชทานนามแต่ละห้องว่าพระที่นั่งเหมือนกัน โดย พระบาทสมเด็จพระเจ้าอยู่หัว พระราชทานกระแสพระราชดำริประกอบการออกแบบก่อสร้างสรุปได้ว่า ควรจัดให้มีห้องสำหรับพระราชทานเลี้ยง เพื่อเป็นเกียรติแก่ประมุขของนานาประเทศที่เขามาเยี่ยมประเทศไทย บางครั้งจำเป็นต้องเชิญพระราชวงศ์ องคมนตรี คณะรัฐบาล ข้าราชการฝ่ายทหารและพลเรือน คณะทูตานุทูต และบรรดาผู้เกี่ยวข้องโดยทั่วถึง ซึ่งจะต้องให้สามารถจัดเลี้ยงได้ระหว่าง 200-250 คน
เริ่มดำเนินการก่อสร้างเมื่อ พ.ศ. 2537 แล้วเสร็จเมื่อปี พ.ศ. 2549 ใช้งบประมาณทั้งสิ้น ประมาณ 2,600 ล้านบาท โดยพระบาทสมเด็จพระปรมินทรมหาภูมิพลอดุลยเดช ทรงพระกรุณาโปรดเกล้าฯ ให้พระบาทสมเด็จพระวชิรเกล้าเจ้าอยู่หัว (สมเด็จพระบรมโอรสาธิราช เจ้าฟ้ามหาวชิราลงกรณ สยามมกุฎราชกุมาร ในขณะนั้น) เสด็จแทนพระองค์ใน พระราชพิธีสมโภชพระที่นั่ง เมื่อวันที่ 1 มิถุนายน พ.ศ. 2549 และงานแรกที่จัดขึ้นในพระที่นั่งองค์นี้ คือ งานพระราชทานเลี้ยงพระกระยาหารค่ำ แด่สมเด็จพระราชาธิบดีและสมเด็จพระราชินีต่างประเทศ พร้อมทั้งบุคคลสำคัญ เนื่องในงานฉลองสิริราชสมบัติครบ 60 ปี เมื่อวันที่ 13 มิถุนายน พ.ศ. 2549
การก่อสร้าง
พระที่นั่งบรมราชสถิตยมโหฬารถูกสร้านแทนที่หมู่พระที่นั่งจักรีมหาปราสาท ที่อยู่ในสภาพชำรุดทรุดโทรมจนไม่อาจซ่อมแซมได้แล้ว ได้แก่
สมโภชพระที่นั่ง
พระบาทสมเด็จพระเจ้าอยู่หัว พระราชทานนามพระที่นั่ง "บรมราชสถิตยมโหฬาร" และพระที่นั่ง "เทวารัณยสถาน" เมื่อวันที่ 19 พฤษภาคม พ.ศ. 2549
วันที่ 1 มิถุนายน พ.ศ. 2549 ทรงพระกรุณาโปรดเกล้าฯ ให้สมเด็จพระบรมโอรสาธิราชฯ สยามมกุฎราชกุมาร เสด็จพระราชดำเนินแทนพระองค์ไปในพระราชพิธีสมโภชพระที่นั่งบรมราชสถิตยมโหฬาร ได้อาราธนาพระสงฆ์ 100 รูปเจริญพระพุทธมนต์ แล้วพราหมณ์เบิกแว่นเวียนเทียนสมโภชพระที่นั่งตามราชประเพณี
สถาปัตยกรรม
เป็นอาคารแบบยุโรปทั้งภายนอกและภายใน เป็นพระที่นั่ง ๒ ชั้น ชั้นล่างเป็นที่พำนักของข้าราชบริพาร ชั้นบนมี ๓ ห้อง ได้แก่ ห้องกลาง เรียกว่า "ห้องเหลือง" เคยใช้เป็นที่เสด็จออกรับแขกเมือง เช่น ดยุคออฟเยนัว พระอนุชาของสมเด็จพระบรมราชินีในสมเด็จพระราชาธิบดีคาละคัว แห่งฮาวาย เมื่อครั้งยังไม่ได้ขึ้นอยู่กับสหรัฐอเมริกา เมื่อพุทธศักราช ๒๔๒๓
ภายในพระที่นั่ง
ภายในชั้นใต้ดินทั้ง ๒ ชั้นเป็นห้องควบคุมระบบต่าง ๆ อย่างทันสมัย เช่น ห้องเครื่องกำเนิดไฟฟ้า ห้องระบบไฟฟ้าและเครื่องปรับอากาศ ห้องเก็บและเตรียมอาหาร ตลอดจนห้องเก็บพัสดุต่าง ๆ ชั้นบนดินชั้นล่างเป็นโถงเทียบรถยนต์ บนยอดกรอบพระทวารเข้าสู่ภายในประดับอักษรพระปรมาภิไธย ภ.ป.ร.
ชั้นล่างมีโถงอัฒจันทร์ขึ้นสู่พระที่นั่งชั้น ๒ ทั้ง ๒ ฝั่ง ตามผนังมีตู้เครื่องลายครามประดับอยู่เป็นระยะ ทั้งยังมีส่วนเชื่อมสามารถเดินไปยังชั้นใต้ต่ำของพระที่นั่งจักรีมหาปราสาทองค์กลางได้ เมื่อขึ้นสู่พระที่นั่งชั้น ๒ จะพบกับโถงกลาง เป็นโถงอัฒจันทร์ใหญ่ เบื้องกลางเป็นที่ตั้งของงานประณีตศิลป์ชิ้นเอก คือบุษบกทองคำลงยาประกอบท้ายเกริน บนฐานไม้แกะสลักประดับปีกแมลงทับ พร้อมทั้งสัปคับทองคำ ๒ กูบ ฝีมือสมาชิกมูลนิธิส่งเสริมศิลปาชีพ ในสมเด็จพระนางเจ้าสิริกิติ์ พระบรมราชินีนาถ ด้านทิศเหนือมีช่องพระทวารรูปโค้ง ๓ ช่อง ไปสู่อัฒจันทร์จำนวน ๙ ขั้นอยู่เบื้องกลาง พร้อมบันไดเลื่อนขนาบสองข้าง ลงไปยังท้องพระโรงหลังพระที่นั่งจักรีมหาปราสาท
ในท้องพระโรงหลังนั้นผนังทาสีเขียวเข้ม ผนังด้านเหนือ มีพระทวารไปสู่ท้องพระโรงกลาง ตรงกลางผนังมีกระจกบานใหญ่อยู่ในกรอบประดับตราแผ่นดินในรัชกาลที่ ๕ พร้อมโคมไฟประดับขนาบสองข้าง ผนังด้านตะวันตกและตะวันออกเป็นพระบัญชรบานกระจกด้านบนประดับกระจกสี สุดผนังทั้ง ๒ ด้านมีพระทวารไปสู่พระที่นั่งมูลสถานบรมอาสน์ และสมมติเทวราชอุปบัติ บนเพดานทาสีครีม ชมพู ฟ้า และแดง ประดับปูนปั้นเป็นลายพรรณพฤกษาอย่างฝรั่ง พร้อมอักษรพระปรมาภิไธย ส.พ.ป.ม.จ. (สมเด็จพระปรมินทรมหาจุฬาลงกรณ์) ในรัชกาลที่ ๕ ตรงกึ่งกลางเพดานแขวนช่อไฟโคมระย้า
โถงอัฒจันทร์พระที่นั่งบรมราชสถิตยมโหฬารที่โถงอัฒจันทร์ขึ้นไปสู่ชั้น ๓ เป็นอัฒจันทร์ที่ทอดแนวแยกสองทางไปตามทางเหนือและใต้ บนผนังด้านตะวันตก ประดับบานประตูไม้แกะสลักขนาดใหญ่ฝีมือสมาชิกมูลนิธิส่งเสริมศิลปาชีพฯ เช่นกัน ในโถงนี้มีเสาหินอ่อนแกะสลักขนาดใหญ่อยู่หลายต้น
ทางด้านใต้ มีเฉลียงทางเดิน ตกแต่งด้วยตู้จัดเครื่องลายครามและเครื่องกระเบื้อง พร้อมทั้งสัปคับทำด้วยไม้แกะสลักฝีมือสมาชิกมูลนิธิส่งเสริมศิลปาชีพฯ ถัดเข้าไปเป็นห้องจัดงานพระราชทานเลี้ยง พระทวารเข้าสู่ห้องเสวยมี ๓ ช่อง ทำเป็นรูปโค้งห้อยม่านสองไขอย่างยุโรป ภายในห้องเป็นท้องพระโรงขนาดใหญ่ผนังทาสีขาวนวล เพดานโค้งบรรจบเข้าเป็นโดมรูปรี สูงกินพื้นที่ไปยังชั้นบนสุด ประดับลวดลายปูนปั้นปิดทองบ้าง ปูนปั้นทาสีบ้าง พร้อมทั้งเสาหินอ่อน และหินอ่อนสลักลายบ้าง
ครั้นมองขึ้นไปยังเฉลียงชั้นบนสุด ด้านตะวันตกและตะวันออก จะแลเห็นเหล็กดัดเป็นลวดลายอย่างฝรั่ง ผนึกหินอ่อนสีเหลืองอ่อน จารึกอักษรพระปรมาภิไธย ภ.ป.ร. ในวงจักรของพระบรมราชสัญลักษณ์จักรี ภายใต้พระมหาพิชัยมงกุฎ อีกฝั่งหนึ่งเป็นอักษรพระนามาภิไธยย่อ ส.ก. ในสมเด็จพระบรมราชินีนาถ บนเพดานของท้องพระโรงใหญ่ เบื้องกลางแขวนโคมระย้าแก้วขนาดมหึมาจำนวน ๑ โคม มีโคมระย้าแก้วขนาดใหญ่เป็นบริวารอีก ๔ โคม ส่วนที่เป็นโลหะขอบโคมฉลุอักษรพระปรมาภิไธย ภ.ป.ร. ส่วนพื้นที่ฝั่งตะวันตกและตะวันออกของท้องพระโรง มีเพดานต่ำ แขวนโคมระย้าแก้วขนาดย่อม
บนชั้น ๓ มีเฉลียงทางเดินโดยรอบ ทางด้านใต้มีมุขเด็จยื่นออกมาจากเฉลียงทางเดินเป็นส่วนสำหรับเสด็จออกมหาสมาคม ห้องต่างๆ บนชั้นนี้ก็มีหน้าที่ใช้สอยต่างๆ กันไป มีห้องทรงสำราญพระราชอิริยาบถ เป็นอาทิเครื่องตกแต่งพระที่นั่งองค์นี้ส่วนใหญ่เป็นงานประณีตศิลป์ชิ้นเอกของมูลนิธิส่งเสริมศิลปาชีพฯ นอกจากนั้นก็เป็นเครื่องลายครามและต้นไม้ในกระถางประดับอักษรพระปรมาภิไธย ภ.ป.ร. บ้าง พระบรมราชสัญลักษณ์จักรีบ้าง สลับกันไป
ระบบลงคะแนนแบบคะแนนอนุมัติตามความชอบ
ระบบลงคะแนนแบบคะแนนอนุมัติตามความชอบ (satisfaction approval voting, ย่อ: SAV) คือระบบการลงคะแนนที่ใช้หลักการของแบบคะแนนอนุมัติมาปรับใช้เพื่อเลือกผู้ชนะมากกว่าหนึ่งคน โดยเป็นวิธีที่เสนอโดยสตีเฟน บรามส์ และมาร์ก กิลกัวร์ ใน ค.ศ. 2010
ตัวอย่าง
ผู้ลงคะแนนทั้งหมดจำนวน 10 คน และผู้สมัครรับเลือกตั้ง 4 คน โดยต้องการผู้ชนะเพียง 2 ที่นั่ง
ผู้ลงคะแนน 4 คน ลงคะแนนให้ทั้งอลิสและบ็อบ (ผู้สมัครแต่ละคนในกรณีนี้จะได้คะแนนเสียงคนละครึ่งจากผู้ลงคะแนนทั้งสี่คน)
ผู้ลงคะแนน 3 คน ลงคะแนนให้เพียงแดน (ผู้สมัครรายนี้จะได้รับคะแนนเต็มจากผู้ลงคะแนนทั้งสามคน)
โดยเมื่อใช้การคำนวณแบบคะแนนอนุมัติตามความชอบ (PAV) จะได้ผลลัพธ์ดังนี้:
ดังนั้นผู้ชนะการเลือกตั้งทั้งสองที่นั่งได้แก่ แครอลและแดน
อีกหนึ่งวิธีคำนวณโดยใช้ระบบคะแนนรวมตามคะแนนความชอบ จะได้ผลลัพธ์ดังนี้:
อาหารเมดิเตอร์เรเนียน
อาหารเมดิเตอร์เรเนียน (Mediterranean diet) เป็นการคุมอาหารที่ได้แรงดลใจจากประเพณีการทานอาหารของชาวกรีก ชาวอิตาลีภาคใต้ และชาวสเปนที่พบในช่วงคริสต์ทศวรรษ 1940 และ 1950 หลักสำคัญได้แก่การรับประทานน้ำมันมะกอก พืชวงศ์ถั่ว ข้าวกล้อง ผลไม้และผักเป็นจำนวนมาก รับประทานปลาพอประมาณจนถึงมาก รับประทานผลิตภัณฑ์นมโดยมากเป็นชีสและโยเกิร์ตพอประมาณ ดื่มไวน์พอประมาณ และรับประทานผลิตภัณฑ์เนื้อสัตว์นอกจากปลาน้อย
มีหลักฐานบ้างว่า อาหารชนิดนี้ลดความเสี่ยงโรคหัวใจและการเสียชีวิตก่อนวัย น้ำมันมะกอกอาจเป็นองค์ประกอบหลักที่ทำให้สุขภาพดี มีหลักฐานเบื้องต้นว่า การรับประทานน้ำมันมะกอกเป็นประจำอาจลดอัตราการตายรวมเหตุทั้งหมด (all-cause mortality) ลดความเสี่ยงมะเร็ง โรคหัวใจร่วมหลอดเลือด (CVD) ประสาทเสื่อม (neurodegeneration) และโรคเรื้อรังหลายอย่าง
ในปี 2013 องค์การการศึกษา วิทยาศาสตร์ และวัฒนธรรมแห่งสหประชาชาติ (UNESCO) ได้เพิ่มอาหารเมดิเตอร์เรเนียนเป็นมรดกทางวัฒนธรรมแห่งมนุษยชาติ (Representative List of the Intangible Cultural Heritage of Humanity) ของประเทศอิตาลี (เป็นผู้โปรโหมต) สเปน โปรตุเกส โมร็อกโก กรีซ ไซปรัส และโครเอเชีย
โรคหัวใจ
งานทบทวนวรรณกรรมแบบคอเคลนปี 2013 พบหลักฐานที่จำกัดว่า อาหารนี้มีผลดีต่อปัจจัยเสี่ยงของโรคหัวใจร่วมหลอดเลือด โดยเปรียบเทียบอาหารเมดิเตอร์เรเนียน อาหารเวแกน (เลี่ยงผลิตภัณฑ์สัตว์) อาหารผักผลไม้ (เลี่ยงเนื้อสัตว์) อาหารไกลซีมิกต่ำ (ควบคุมการเปลี่ยนระดับซูโครสในเลือด) อาหารคาร์โบไฮเดรตต่ำ อาหารใยอาหารสูง อาหารโปรตีนสูง และอาหารกลุ่มควบคุม งานวิจัยนี้สรุปว่า อาหารเมดิเตอร์เรเนียน อาหารไกลซีมิกต่ำ อาหารคาร์โบรไฮเดรตต่ำ อาหารโปรตีนสูง มีประสิทธิผลปรับปรุงตัวบ่งชี้โรคหัวใจร่วมหลอดเลือดและโรคเบาหวาน และมีหลักฐานจำกัดว่า อาหารผักผลไม้ช่วยควบคุมระดับซูโครสและไขมันในเลือดที่ไม่เกี่ยวกับผลลดน้ำหนัก
แต่งานทบทวนวรรณกรรมปี 2016 รอบคอบกว่า คือได้ยกปัญหาคุณภาพของงานปริทัศน์เป็นระบบและงานวิเคราะห์อภิมานในอดีตที่ตรวจผลของอาหารเมดิเตอร์เรเนียนต่อปัจจัยเสี่ยงโรคหัวใจร่วมหลอดเลือด และเน้นความจำเป็นให้สร้างมาตรฐานงานวิจัยให้ดีกว่านี้ โดยพบหลักฐานการป้องกันโรคหลอดเลือดของอาหารเมดิเตอร์เรเนียนว่า "จำกัดและต่าง ๆ กันมาก" งานทบทวนวรรณกรรมต่อ ๆ มาก็ได้สรุปเหมือนกันว่า อาหารช่วยปรับปรุงปัจจัยโรคหัวใจร่วมหลอดเลือด เช่น ความดันโลหิตสูงและโรคหัวใจต่าง ๆ
อาหารชนิดนี้บ่อยครั้งอ้างว่ามีประโยชน์เพราะมีไขมันอิ่มตัวต่ำ มีไขมันไม่อิ่มตัวแบบมีพันธะคู่เดี่ยว (MUFA) และใยอาหารสูง ประโยชน์โดยหลักเชื่อว่ามาจากน้ำมันมะกอก ซึ่งมีไขมันไม่อิ่มตัวแบบมีพันธะคู่เดี่ยวมาก ที่เด่นที่สุดคือกรดโอเลอิกซึ่งก็กำลังวิจัยว่ามีผลดีต่อสุขภาพหรือไม่ องค์กรความปลอดภัยอาหารยุโรป (EFSA) ปี 2012 ได้อนุมัติให้อ้างผลต่อสุขภาพของน้ำมันมะกอก ว่ามีโพลีฟีนอล (polyphenol) ที่ป้องกันการออกซิไดส์ไขมันในเส้นเลือด และช่วยควบคุมระดับคอเลสเตอรอลในเลือดแบบไม่ดี (LDL) เพราะทดแทนไขมันอิ่มตัวในอาหารด้วยกรดโอเลอิก
งานวิเคราะห์อภิมานปี 2014 สรุปว่า การรับประทานน้ำมันมะกอกมากขึ้นสัมพันธ์กับอัตราความตายโดยเหตุทั้งหมดที่ลดลง กับปัญหาโรคหัวใจร่วมหลอดเลือดที่ลดลง และกับความเสี่ยงโรคหลอดเลือดสมองที่ลดลง แต่การเพิ่มรับประทานกรดไขมันไม่อิ่มตัวแบบมีพันธะคู่เดี่ยว (MUFA) ที่มาจากพืชผสมกับสัตว์ไร้ผลที่มีนัยสำคัญ
โรคเบาหวาน
งานวิเคราะห์อภิมาน 2 งานในปี 2014 พบว่า อาหารนี้สัมพันธ์กับความเสี่ยงโรคเบาหวานชนิด 2 ที่ลดลง เหมือนกับที่พบในงานปี 2017 ดังที่กล่าวมาแล้ว
มะเร็ง
งานวิเคราะห์อภิมานปี 2008 พบว่า การรับประทานอาหารแบบเมดิเตอร์เรเนียนอย่างเข้มสัมพันธ์กับความเสี่ยงตายเพราะมะเร็งที่ลดลง 6% งานทบทวนวรรณกรรมปี 2017 พบว่า มีผลลดอัตราการเกิดมะเร็ง งานปริทัศน์เป็นระบบและงานวิเคราะห์อภิมานปี 2014 พบว่า การรับประทานอาหารแบบเมดิเตอร์เรเนียนสัมพันธ์กับความเสี่ยงตายเพราะมะเร็งที่ลดลง มีหลักฐานเบื้องต้นว่า การรับประทานน้ำมันมะกอกเป็นประจำอาจลดความเสี่ยงการเกิดโรคมะเร็ง
สมรรถภาพทางประชาน
งานปริทัศน์เป็นระบบปี 2016 พบว่าการยึดรับประทานอาหารเมดิเตอร์เรเนียนได้ดีกว่าสัมพันธ์กับการทำงานทางประชาน/ความคิดอ่านที่ดีกว่า แต่ก็ไม่ชัดเจนว่าเป็นความสัมพันธ์โดยเหตุหรือไม่
โรคซึมเศร้า
การรับประทานอาหารที่ถูกสุขภาพ เช่น อาหารเมดิเตอร์เรเนียน สัมพันธ์กับความเสี่ยงโรคซึมเศร้าที่ลดลง แต่งานที่ศึกษาความสัมพันธ์เช่นนี้เป็นงานศึกษาแบบสังเกต จึงไม่ได้พิสูจน์ความเป็นเหตุและผล
กลูเตน
เพราะอาหารชนิดนี้ปกติจะรวมผลิตภัณฑ์ที่มีกลูเตน เช่น พาสตาและขนมปัง การรับประทานอาหารมากขึ้นอาจมีส่วนให้อัตราการเกิดความผิดปกติเกี่ยวกับกลูเตน (gluten-related disorders) สูงขึ้น
องค์ประกอบอาหาร
แม้จะมี "อาหารเมดิเตอร์เรเนียน" ที่ต่าง ๆ กันในบรรดาประเทศและชุมชนต่าง ๆ ในบริเวณเมดิเตอร์เรเนียนเพราะความต่างกันทางชาติพันธุ์ ทางวัฒนธรรม ทางเศรษฐกิจ และทางศาสนา แต่อาหารก็มักมีองค์ประกอบสำคัญอย่างเดียวกันนอกเหนือไปจากการออกกำลังกายอย่างสม่ำเสมอ รวมทั้ง
ขนาดที่รับประทานต่าง ๆ บางครั้งจะแสดงเป็นพีระมิดอาหารเมดิเตอร์เรเนียน ในบรรดาแคลอรีที่ได้แต่ละวันจากอาหาร จะได้จากไขมันทั้งหมดระหว่าง 25%-35% โดยได้ไขมันอิ่มตัว 8% หรือน้อยกว่านั้น อิตาลีภาคเหนือมักใช้น้ำมันหมูและเนยเพื่อปรุงอาหาร ส่วนน้ำมันมะกอกใช้กับสลัดและการปรุงผัก ทั้งในแอฟริกาเหนือและตะวันออกกลาง ไขมันหลักตามประเพณีก็คือไขมันจากหางแกะและเนยใส (เนยเจียว)
ประวัติและการตอบรับ
นักชีววิทยาแอนเซ็ล คียส์ (Ancel Keys) และภรรยาคือนักเคมีชาวอเมริกันมาร์กาเร็ต (Margaret Keys) ได้พัฒนาอาหารเมดิเตอร์เรเนียนขึ้นให้คล้ายกับ "รูปแบบอาหารปกติของครีต กรีซที่เหลือโดยมาก และอิตาลีภาคใต้ในต้นคริสต์ทศวรรษ 1960" แม้จะได้ตีพิมพ์เป็นครั้งแรกก็ต่อเมื่อปี 1975 และก็ไม่ได้การยอมรับจนกระทั่งคริสต์ทศวรรษ 1990
ข้อมูลเป็นกลางที่แสดงว่าเป็นอาหารถูกสุขภาพ มาจากงานศึกษาทางวิทยาการระบาดในเมืองเนเปิลส์และนครมาดริด ซึ่งงานศึกษาในประเทศ 7 ประเทศต่อมาได้ยืนยันเริ่มตั้งแต่ปี 1970 แล้วตีพิมพ์การวิเคราะห์เป็นหนังสือในปี 1980 รูปแบบอาหารซึ่งรู้จักดีที่สุดเริ่มปรากฏในวรรณกรรมตั้งแต่กลางคริสต์ทศวรรษ 1990 เป็นต้น
นักเขียนชาวอิตาลี Giacomo Castelvetro ได้โปรโหมตการรับประทานอาหารมีสลัดมากตั้งแต่สมัยฟื้นฟูศิลปวิทยาต้น ๆ (ปี 1614) แล้ว ในปี 2011 อาหารนี้ได้กลายเป็นอาหารแฟชั่นนิยมอย่างหนึ่งที่โปรโหมตเพื่อลดน้ำหนัก
โปรตุเกส
เมื่อแอนเซ็ล คียส์ได้ศึกษาและกำหนดลักษณะอาหารเมดิเตอร์เรเนียน เพื่อเปรียบเทียบกับนิสัยการกินของสหรัฐและประเทศพัฒนาแล้วโดยมากในเวลานั้น นักวิชาการบางท่านได้เรียกมันว่า "อาหารคนจน" ประเทศโปรตุเกสก็รวมอยู่ในงานศึกษานี้ด้วยตามนักกินมืออาชีพท่านหนึ่งที่ได้พบกับคียส์ และคียส์ก็พิจารณาโปรตุเกสว่า มีอาหารเมดิเตอร์เรเนียนแบบไม่เจือปนที่ดีสุด แต่ผู้ปกครองเผด็จการของประเทศในเวลานั้น ไม่ต้องการให้ใช้ชื่อประเทศเนื่องกับอาหารที่เขาเข้าใจว่า เป็นอาหารของคนจน
แม้ปัจจุบันชื่อนี้ก็ไม่นิยมใช้ในโปรตุเกส หลังจากอาหารเมดิเตอร์เรเนียนได้เกิดชื่อเสียง จึงมีงานศึกษาที่ตรวตสอบผลดีต่อสุขภาพของ "อาหารแบบแอตแลนติก" ซึ่งคล้ายกับอาหารนี้ แต่มีปลา อาหารทะเล และผักใบมากกว่า ศาสตราจารย์ในเรื่องประวัติอาหารและการกินผู้หนึ่งจึงกล่าวว่า อาหารโปรตุเกสจริง ๆ เป็นอาหารแบบแอตแลนติก
โจ โจนาส
โจเซฟ แอดัม "โจ" โจนาส (Joseph Adam "Joe" Jonas) เกิดเมื่อวันที่ 15 สิงหาคม ค.ศ. 1989 เป็นนักร้อง นักดนตรีและนักแสดง ชาวอเมริกัน เขาเป็นนักร้องนำร่วมกับน้องชายของเขานิก โจนาส ในวงโจนาสบราเทอร์ส วงป็อปร็อกที่เขาร่วมกับพี่น้องอีก 2 คน นิกและเควิน เขายังแสดงในบทบาท โจเซฟ ลูคัสทางซีรีส์ช่องดิสนีย์ ที่ชื่อ Jonas เขาเป็นอดีตแฟนหนุ่มของเทย์เลอร์ สวิฟต์
หลังยุบวงโจนาสบราเทอส์ในปี ค.ศ. 2013 โจได้ตั้งวงใหม่ชื่อ ดีเอ็นซีอี มีซิงเกิลเปิดตัว "เค้กบายดิโอเชียน" ซึ่งขึ้นถึงอันดับที่ 9 บนชาร์ตบิลบอร์ดฮอต 100
กรดไธโอซัลฟิวริก
กรดไธโอซัลฟิวริก (Thiosulfuric acid) เป็นกรดออกโซกำมะถัน กรดไม่สามารถทำโดยการเกิดฝนกรดเกลือไธโอซัลเฟตเป็นกรดสลายตัวได้ง่ายในน้ำ สารที่สลายตัวสามารถรวมกำมะถัน ,ซัลเฟอร์ไดออกไซด์ ,ไฮโดรเจนซัลไฟด์ ,polysulfanes ,กรดซัลฟิวริก และ polythionates ทั้งนี้ขึ้นอยู่กับปฏิกิริยาที่แน่นอน
วิธีการที่ไม่มีน้ำในการผลิตกรดได้รับการพัฒนาโดยชมิดท์:
ประเทศโอมานในโอลิมปิกฤดูร้อน 2012
ประเทศโอมาน เข้าร่วมแข่งขันกีฬาโอลิมปิกฤดูร้อนครั้งที่ 30 ค.ศ. 2012 (พ.ศ. 2555) ณ กรุงลอนดอน สหราชอาณาจักร ระหว่างวันที่ 27 กรกฎาคม – 12 สิงหาคม ค.ศ. 2012
RYTHEM
RYTHEM หรือ ริสึมุ เป็นวงดูโอนักร้องญี่ปุ่นผู้หญิง 2 คน สังกัดค่าย Sony Music Associated Records
สมาชิก
ทั้งสองมีภูมิลำเนาอยู่ที่นครคาวาซากิ จังหวัดคานางาวะ ทั้งคู่จบการศึกษาชั้นมัธยมปลายที่โรงเรียนคานาวางะเก็นริตสึทามาโกโตกักโก และจบการศึกษาระดับมหาวิทยาลัยที่มหาวิทยาลัยวาโก
อู๋ย่ง
อู๋ย่ง (จีนตัวเต็ม : 呉用 / อังกฤษ : Wu Yong) สำเนียงแต้จิ๋วคือ โงวหยง เป็นตัวละครสมมุติจากซ้องกั๋ง เป็นผู้กล้าอันดับที่ 3 ของเขาเหลียงซาน เนื่องจากมีสติปัญญาอันหลักแหลมและมีไหวพริบดี ทำให้เขาไปถูกเปรียบเทียบว่าฉลาดเทียบเท่าตันแผงกับขงเบ้ง และได้รับฉายาว่า ดาวปัญญา (จีน : 智多星 / อังกฤษ : Resourceful Star) ต่อมาได้เข้าร่วมกับเฉาไก้ ร่วมกันปล้นของขวัญของราชครูไช่จิง และได้ขึ้นเขาเหลียงซาน หลังจากเฉาไก้ตาย อู๋ย่งก็ได้เป็นกุนซือให้กับซ่งเจียงและคอยช่วยวางแผนให้ซ่งเจียงได้ชัยชนะในหลาย ๆ สมรภูมิ ครั้นเสร็จศึกการปราบฟางล่า อู๋ย่งก็ได้รับการแต่งตั้งจากฮ่องเต้ ให้เป็นขุนนางใหญ่ที่เมืองหลวง ต่อมาอู๋ย่งได้ฝันถึงซ่งเจียงและก็ได้รู้ว่าซ่งเจียงถูกวางยา ก็เลยชวนฮัวหยงไปที่เมืองชูโจว (楚州 ท.ฌ้อจิว ; ปัจจุบันคือหวยอัน มณฑลเจียงซู) แล้วไปผูกคอตายข้างสุสานของซ่งเจียงและหลี่ขุย
มหาวิหารเซนต์สตีเฟน
มหาวิหารเซนต์สตีเฟน หรือ อาสนวิหารนักบุญสเทเฟน คือ อาสนวิหารที่สร้างขึ้นอุทิสแก่นักบุญสเทเฟน อาจหมายถึง
ฝรั่งเศส
มหาวิหารแซ็ง-เอเตียน (Cathédrale Saint-Étienne)
การวิ่งระยะสั้น
การวิ่งระยะสั้น คือ การวิ่งระยะใกล้ในการแข่งขันกรีฑาประเภทลู่และลาน การวิ่งแข่งในระยะสั้นเป็นการแข่งขันที่มีมายาวนานที่สุด ในการแข่งขันโอลิมปิกยุคโบราณก็มีการแข่งขันวิ่งนี้ เป็นการแข่งวิ่งจากอีกฟากของสนามไปอีกด้านหนึ่ง ในการแข่งขันวิ่งระยะสั้นในปัจจุบันที่แข่งขันในกีฬาโอลิมปิกและเวิลด์แชมเปียนชิป แบ่งเป็น 100 เมตร, 200 เมตร และ 400 เมตร
สแตฟว์ ม็องด็องดา
สแตฟว์ ม็องด็องดา อึมปีดี (Steve Mandanda Mpidi, ; เกิด 28 มีนาคม ค.ศ. 1985) เป็นนักฟุตบอลชาวฝรั่งเศส ปัจจุบันเล่นในตำแหน่งผู้รักษาประตูให้กับแรนและทีมชาติฝรั่งเศส
แหล่งข้อมูลอื่น
1985
นานิวะดันชิ
นานิวะดันชิ เป็นกลุ่มศิลปินชายล้วนในสังกัด จอห์นนีแอนด์แอสโซซิเอทส์ ก่อตั้งวงในปี ค.ศ. 2018 ในวันที่ 28 กรกฎาคม 2021 ได้ประกาศซีดีเดบิวต์ โดยซิงเกิลแรกออกในวันที่ 12 พฤศจิกายน 2021 ในชื่อ "อูบุเลิฟ" ภายใต้สังกัดเจสตรอม
นานิวะดันชิมีกลุ่มแฟนคลับเรียกว่า "นานิฟามุ" (なにふぁむ)
สมาชิก
สมาชิกของนานิวะดันชิมีจำนวน 7 คนด้วยกัน ประกอบด้วย
ก่อนเปิดตัว
ผลงานเพลงของนานิวะดันชิก่อนเปิดตัวอย่างเป็นทางการ ได้ปรากฎในเว็บไซต์ของ JASRAC
รายชื่อตัวละครในคนลึกไขปริศนาลับ
บ้านแฟนทอมไฮฟ์ (Phantomhive Household)
เอิร์ลชิเอล แฟนท่อมไฮฟ์คือหัวหน้าคนปัจจุบันของตระกูลแฟนท่อมไฮฟ์ ในฐานะสุนัขรับใช้องค์ราชินีและผู้อำนวยการใหญ่ของบริษัทฟันท่อมที่ผลิตขนมและของเล่นที่ใหญ่ที่สุดในอังกฤษ ชิเอลเป็นเด็กชายตัวเล็กที่มีฐานะร่ำรวย อายุประมาณสิบสามปี เขามีผมสีเทาประกายฟ้า และดวงตาสีน้ำเงินเข้ม ตามคำบอกเล่าของนีน่า ฮอปส์กินส์ (ช่างตัดเสื้อ) เขามีร่างกายที่ผอมบางอย่างไม่น่าเชื่อ ชิเอลมักแต่งตัวด้วยเสื้อผ้าที่หรูหราสมสถานะ ปกติแล้วเขาจะสวมผ้าคาดตาสีดำที่ทำจากผ้าก๊อซปิดไว้ที่ดวงตาด้านขวาซึ่งเป็นตำแหน่งการทำพันธสัญญาสัญลักษณ์ปีศาจระหว่างเขากับเซบาสเตียน อีกทั้งที่แผ่นหลังของเขามีรอยประทับตราจากพิธีบูชายัญ ชิเอลใส่แหวนสองวง วงหนึ่งที่นิ้วหัวแม่มือข้างซ้าย ทำจากเงินและตัวอัญมนีเป็นไพลินสีน้ำเงินมรกตเข้ม ตกทอดกันรุ่นสู่รุ่น ส่วนนิ้วกลางมือขวานั้นใส่แหวนสีทองสลักตราสัญลักษณ์ตระกูลแฟนท่อมไฮฟ์ แถมเขายังใช้มันเพื่อประทับตราเอกสารหรือจดหมาย อีกทั้งเอลิซาเบธ มิดฟอร์ดคู่หมั้นของเขา ยังเคยกล่าวไว้ด้วยว่าชิเอลนั้นเหมาะกับสีน้ำเงินที่สุด
ด้านนิสัย เขาเป็นคนที่ฉลาดและหยิ่งผยองด้วยอำนาจในมือ ในฐานะเอิร์ลผู้นำตระกูลแฟนท่อมไฮฟ์และขุนนางผู้สูงศักดิ์ เขานั้นแข็งกระด้าง เข้มงวด และติดความหรูหราสะดวกสบายจนเคยตัว เป็นผลทำให้ชิเอลนั้นแต่งตัวได้แย่มากและจัดการเรื่องพื้นฐานหรืองานบ้านเองไม่ได้ ชิเอลเป็นคนที่วางแผนเก่งและมีหัวทางด้านธุรกิจเขาเกลียดและปฏิเสธที่จะทำตัวตกต่ำ ชิเอล นั้นเด็ดขาดในคำสั่งที่ออกไปของเขาเสมอ อีกทั้งเขายังมีลูกมือเป็นพ่อบ้าน เซบาสเตียน มิคาเอลลิส ผู้เต็มเปี่ยมไปด้วยความสามารถทางด้านต่างๆ อย่างล้นเหลือ ชิเอลแลดูเป็นคนเย็นชาทั้งภายในและภายนอกตัวเขา ชิเอลยอมแลกได้ทุกอย่างเพื่อการแก้แค้นและความพึงพอใจของตัวเอง และถึงแม้เขาจะกล่าวไว้ว่าจะไม่คิดเสียใจในภายหลังก็ตาม แต่สุดท้ายแล้วตัวเขาก็ยังคงใจอ่อนกับความเป็นมนุษย์ของตนเองอยู่บ่อยครั้ง เขามักจะอ่อนโยนและให้ความสำคัญกับพวกคนรับใช้ในคฤหาสน์ตระกูลแฟนท่อมไฮฟ์และคู่หมั้นของเขา เอลิซาเบธ มิดฟอร์ด รวมทั้งครอบครัวของเธออีกด้วย เขาเก่งในเรื่องการโกหก แสเสร้งและแสดงละครตบตา รักการเอาชนะและเกลียดความพ่ายแพ้ ชิเอลชอบขนมหวานมากโดยเฉพาะช็อกโกแลต เขาแพ้ขนแมวรวมทั้งยังมีร่างกายที่อ่อนแอ และเช่นเดียวกับแม่ของเขา เรเชล แฟนท่อมไฮฟ์ ชิเอลป่วยเป็นโรคหอบหืดขั้นรุนแรงมาตั้งแต่เกิด
หัวหน้าคนรับใช้(พ่อบ้าน)ของตระกูลแฟนทอมไฮฟ์ เซบาสเตียนมีความสามารถรอบด้านไม่ว่าจะเป็นการทำอาหาร ศิลปะ ดนตรี การต่อสู้และอื่นๆอีกมากมาย เซบาสเตียนมีคำพูดติดปากคือ "เป็นพ่อบ้านของตระกูลแฟนทอมไฮฟ์ทั้งที ถ้าทำเรื่องแค่นี้ไม่ได้ จะไปทำอะไรได้ล่ะขอรับ"เซบาสเตียนทำงานทุกอย่างแทนบรรดาคนรับใช้ที่ไม่ได้ความและต้องคอยแก้ปัญหาที่คนพวกนั้นก่อขึ้น เซบาสเตียนมีรสนิยมแปลกๆคือ หลงใหลในสัตว์ประเภทแมวจนถอนตัวไม่ขึ้น(แม้ว่าเจ้านายของเขาจะแพ้ขนแมวก็ตาม) ถึงขนาดเอาแมวจำนวนมากยัดเก็บเอาไปเลี้ยงในตู้เสื้อผ้าของห้องนอนตนเต็มไปหมด แท้จริงเซบาสเตียนเป็นซาตานที่ถูกเรียกออกมากับหาวิญญาณของคนที่ทำสัญญามาเป็นอาหาร คือชิเอล และรับใช้ชิเอลด้วย"สัญญา"ซึ่งตราสัญญาอยู่ที่มือซ้ายเซบาสเตียนเอาไว้ที่หลังมือซ้าย ทำหน้าที่เป็นพ่อบ้านตลอดช่วงแรกใช้พลังสร้างสิ่งต่างๆ ขึ้นมา แต่ชิเอลเห็นว่าถ้าทำจะมีคนสงสัย เซบาสเตียนจึงเริ่มทำเป็นค่อยเป็นค่อยไปในแบบมนุษย์ แต่พอตอนสู้ ก็ใช้เครื่องเงินของบ้านเป็นอาวุธ กับตอนจวนตัวจริงๆจะใช้วิธีแบบซาตาน คือใช้ความสามารถแบบทักษะกับความเร็วและพละกำลัง ในการปฏิบัติภารกิจ ซึ่งช่วงหลังของเรื่องตั้งแต่เจอกับยมทูตเริ่มใช้พลังของซาตานขึ้นทุกที โดยมีเงื่อนไขว่า หากชิเอลบรรลุเป้าหมายของเขาแล้ว เซบาสเตียนจะรับวิญญาณของชิเอลไปเป็นอาหาร ในฉบับมังงะ เซบาสเตียนได้เสียชีวิตลงในเล่ม 9 โดยฝีมือของเอริ์ล ชาร์ล เกร์ย แต่ความจริงแล้วเป็นแผนที่เขาจงใจทำเพื่อให้ทุกคนเห็นว่าตัวเองตายไปแล้ว เพื่อทำภารกิจลับ ร่างจริงของเซบาสเตียนยังเป็นปริศนา คนที่เคยเห็นมีแต่ชิเอล ซึ่งครั้งแรกตอนเจอกันเซบาสเตียนเป็นซาตานถูกอัญเชิญขึ้นมาในพิธีกรรมของงานประมูลทาส โดยซาตานได้เลือกชิเอลให้เป็นเจ้านาย จากนั้นกลายร่างเป็นมนุษย์ที่มีรูปร่างคล้ายพ่อของชิเอลที่ชื่อวินเซน โดยเมื่อเผยร่างจริงให้เห็นเมื่อตอนเอาวิญญาณชิเอล หรือตอนขู่คน ตอนที่ชิเอลโดนอาวุธเคมีจนสภาพจิตใจชิเอลแทบคลั่ง เซบาสเตียนเผยร่างจริงพยายามกินชิเอล แต่ชิเอลก็ได้สติก่อนโดนกิน
คนสวนในตระกูลแฟนทอมไฮฟ์ อดีตเคยเป็นมนุษย์ที่ถูกทดลองในโครงการลับของทหารกับเกิดและถูกสร้างที่นั่นให้เป็นยอดมนุษย์ โดยฟินีเป็นหนูทดลองตัวสุดท้ายที่รอดชีวิตออกมา เซบาสเตียนจึงพามาเป็นคนรับใช้ในฐานะคนสวน ฟีนี่มีแรงมหาศาลถึงขนาดสามารถขว้างรูปปั้นสูง2เมตรใส่"หนู"จากคณะละครสัตว์ได้ กับวิ่งชนต้นไม้ล้มได้สบาย แต่ปกติเพราะแรงของฟีนี่ที่บวกความซุ่มซ่ามเข้าไปทำให้ฟีนี่ทำของพัง(ไม้เท้าหัก ต้นไม้โค่น หญ้าตายทั้งสนาม) เป็นมิตรกับสัตว์เกือบทุกชนิด (ไม่เว้นแม้กระทั่งงู) ฟินี่เป็นคนอ่อนโยน ช่างสังเกตและใส่ใจความรู้สึกของคนอื่นอยู่เสมอ
เมด(สาวใช้)หุ่นดีกับหน้าตาดีของตระกูลแฟนทอมไฮฟ์ มีสายตาที่ยาวมาก(คาดว่าน่าจะเกิน2000)ปกติด้วยปัญหาสายตาทำให้เมลินทำของพังบ่อยๆ มีความสามารถในการลอบสังหารระดับสูงมาก สามารถยิงปืนไรเฟิลได้อย่างแม่นยำโดยไม่ต้องพึ่งสโคปในการเล็ง นอกจากนี้เมลินยังใช้ไรเฟิล 2มือได้เหมือนปืนสั้นอีกด้วย แบบยิงทีนัดนึงเปลียนปืนไปใช้ปืนไรเฟิลกระบอกอื่นทันที เคยเป็นนักฆ่าที่ถูกสั่งให้มาฆ่าชิเอล แต่พอทำงานพลาดกับถูกชวนมาเป็นเมด เมรินเป็นคนหัวอ่อน อ่อนโยน และไม่มีความมั่นใจในตัวเอง เธอยังแอบปลื้มเซบาสเตียนอีกด้วย
เชฟของตระกูลแฟนทอมไฮฟ์ชาวอเมริกา เคยเป็นทหารผ่านศึกมาก่อน แต่พอเพื่อนฝูงตายในตอนรบหมดมีแต่บัลโดคนเดียวที่รอด จึงถูกเซบาสเตียนชวนมาเป็นเชฟและมักชอบซ่อนกับสั่งอาวุธสงครามมากมายจากนอกมาเอาไว้ในครัว เช่น ปืนกลหนักประทับยิง นำเข้าโดยตรงจากอเมริกา และเครื่องพ่นไฟซึ่งบัลโดจะใช้เจ้าเครื่องพ่นไฟกับอาวุธเหล่านี้ในการทำอาหารและก่อให้เกิดการระเบิดอยู่บ่อยครั้ง อาหารทุกอย่างที่บัลโดทำทีไรจะระเบิด แบบเอาใช้เป็นอาวุธในสงครามได้ ขนาดเอาแยมกระป๋องมาทำเป็นระเบิดกระป๋องพกพาได้สบาย โดยตอนสู้จะสู้แบบทหาร แม้ว่าจะอ่อนแอที่สุดในบรรดาคนรับใช้ก็ตาม แต่ก็มีปรสบการณ์ทางทหารกับมีความเป็นผู้ในการรบกับวางกลยุทธ์
คนดูแลบ้านของตระกูลแฟนทอมไฮฟ์ ปกติจะดื่มชาญี่ปุ่นและนั่งอยู่เฉยๆโดยไม่มีงานทำแต่ในเล่ม 9 เขาได้เป็นหัวหน้าคนรับใช้ชั่วคราวแทนเซบาสเตียนที่ตายไปและเขายังเคยเป็นพ่อบ้านของวินเซนท์ แฟนทอมไฮฟ์ พ่อของซิเอลอีกด้วย ตอนตระกูลแฟนทอมไฮฟ์ถูกฆ่าทั้งตระกูลทานาะก็รอดแต่เจ็บหนักพักรักษาอยู่โรงพยาบาล โดยเจ้าตัวเสียใจที่ตนทำอะไรไม่ได้ พอชิเอลกลับมาก็ดีใจมาทำงานอีกครั้ง มีฝีมือในด้านการฟันดาบแบบญี่ปุ่นเป็นอย่างมาก เขาเป็นคนใกล้ชิดที่สุดที่ชิเอลไว้วางใจ
คนรับใช้คนล่าสุดของตระกูลแฟนท่อมไฮฟ์ เป็นลูกผสมของมนุษย์กับงู มีสามารถคุยกับงู และควบคุมได้ ปกติจะมีงูติดตัวตลอด โดยปกติจะไม่พูดอะไรมากนอกจากตอนงูพูด สเนคจะแปลออกมา กับลงท้ายว่างูตัวไหนพูด อดีตสมาชิกของคณะละครสัตว์โนอาห์ กลับมาแก้แค้นแทนพรรคพวกด้วยการฆ่าชิเอล โดยเป็นฆาตรกรตัวจริงที่ฆ่าเฟลส์ป แต่ถูกเซบาสเตียนจับมัดขังไว้ในกล่องได้ ชิเอลปิดบังสเนคเรื่องที่พวกเขาฆ่าคนในโนอาห์อาร์กทั้งหมด โดยบอกว่าโนอาอาร์กนั้นเป็นคนร้ายในคดีลักพาตัวเด็กแถวที่จัดแสดงไป และบอกว่าเขากำลังตามหาคนเหล่านั้นอยู่เหมือนกัน สุดท้ายชิเอลก็รับสเน็คมาทำงานเป็นคนรับใช้ชาย ด้วยเหตุผลที่ว่า "ดีกว่าจะปล่อยให้มาแว้งกัดบ่อยๆ และกำลังอยากได้สัตว์เลี้ยงอยู่พอดี" โดยสเน็คยังคงเรียกชิเอลว่า "สไมล์" กับเรียกเซบาสเตียนว่า "แบล็ค" เหมือนเดิม โดยสเนคนั้นพกงูติดตัวไว้มากกว่า 9 ตัว โดยแต่ละตัวสเนคตั้งชื่อไว้ ออสก้า บรอนเต้ เอมิลี่ วาสเวิร์ด คีธ เวปส์เตอร์ โกลที ไวล์ ดอนเน่
เจ้าชายคนุด รัชทายาทแห่งเดนมาร์ก
เจ้าชายคนุด รัชทายาทแห่งเดนมาร์ก (His Royal Highness Knud, Hereditary Prince of Denmark); เป็นพระราชโอรสพระองค์เล็กใน คริสเตียนที่ 10 กับ สมเด็จพระราชินีอเล็คซันดรีเนอ พระองค์เป็นพระราชอนุชาเพียงพระองค์เดียวใน เฟรเดอริกที่ 9 เป็นพระราชปิตุลา (อา) ในมาร์เกรเธอที่ 2 เจ้าหญิงเบเนดิกเทอแห่งเดนมาร์ก สมเด็จพระราชินีอันเนอ-มารีแห่งกรีซ พระองค์เสกสมรสกับ เจ้าหญิงคาโรลีเนอ-มาทิลเดอ ซึ่งเป็นพระญาติในพระองค์ มีพระบุตร 3 พระองค์
พระประวัติ
เจ้าชายคนุด รัชทายาทแห่งเดนมาร์ก ประสูติเมื่อวันที่ 27 กรกฎาคม ค.ศ. 1900 ณ พระราชวังโซเกินฟรั ทางตอนเหนืออของ โคเปนเฮเกน ในรัชสมัยของ คริสเตียนที่ 9 ซึ่งเป็นพระปัยยกาของพระองค์ พระองค์เป็นพระราชโอรสพระองค์เล็กใน คริสเตียนที่ 10 กับ สมเด็จพระราชินีอเล็คซันดรีเนอ เป็นพระราชอนุชาใน เฟรเดอริกที่ 9 ต่อมา พระองค์ทรงเสกสมรสกับ เจ้าหญิงคาโรลีเนอ-มาทิลเดอแห่งเดนมาร์ก ในปี ค.ศ. 1932 มีพระโอรส-ธิดาดังนี้
รัชทายาทแห่งราชบัลลังก์เดนมาร์ก
หลังจาก เฟรเดอริกที่ 9 ผู้เป็นพระเชษฐา มีพระราชธิดาถึง 3 พระองค์ และเป็นที่ประจักษ์แล้วว่า จะไม่มีพระราชโอรส พระองค์จึงได้รับการสถาปนาเป็น รัชทายาทแห่งเดนมาร์ก ณ ตอนนั้น พระองค์อยู่ในลำดับการสืบราชสันตติวงศ์เดนมาร์ก ลำดับที่ 2 ต่อจากพระเชษฐา จนกระทั่ง 26 มีนาคม ค.ศ. 1953 กฎมณเฑียรบาลก็ถูกแก้ไขให้สตรีสามารถขึ้นครองราชย์ได้ ทำให้พระองค์อยู่ในลำดับที่ 4 ต่อจากพระภาติยะทั้ง 3 พระองค์ คือ
แต่ในสุดแล้ว พระองค์ก็สิ้นพระชนม์ โดยยังคงพระอิสริยยศ รัชทายาทแห่งเดนมาร์ก
วัดพรหมนิวาสวรวิหาร
วัดพรหมนิวาสวรวิหาร เป็นพระอารามหลวงชั้นตรีชนิดวรวิหาร สังกัดคณะสงฆ์ฝ่ายมหานิกาย ตั้งอยู่ในตำบลท่าวาสุกรี อำเภอพระนครศรีอยุธยา จังหวัดพระนครศรีอยุธยา ปัจจุบันเจ้าอาวาสคือ พระครูประดิษฐ์กิจจารักษ์ (สมเกียรติ สปฺปญฺโญ)
วัดพรหมนิวาสวรวิหารตั้งวัดเมื่อ พ.ศ. 2270 เดิมชื่อ วัดขุนยวน บ้างเขียนว่า วัดขุนญวน ตามการบอกเล่าสืบต่อกันมา ผู้สร้างวัดมียศเป็นขุน ได้เป็นแม่ทัพไปรบข้าศึกที่เมืองโยนก (นครเชียงใหม่) และมีชัยชนะกลับมา จึงได้สร้างวัดขึ้นเป็นอนุสรณ์ ได้รับพระราชทานวิสุงคามสีมา เมื่อ พ.ศ. 2275 ต่อมาในสมัยพระบาทสมเด็จพระจอมเกล้าเจ้าอยู่หัวได้ทรงปฏิสังขรณ์วัดพรหมนิวาสนี้เมื่อครั้งทรงผนวชอยู่ ต่อมาเปลี่ยนชื่อมาเป็น วัดพรหมนิวาส เมื่อ พ.ศ. 2483 ในสมัยพระครูกุศลธรรมธาดา (สุดใจ เขมสีโร) เป็นเจ้าอาวาส ซึ่งหมายถึง "ที่สถิตของพรหม" วัดได้ยกสถานะเป็นพระอารามหลวงเมื่อวันที่ 18 กันยายน พ.ศ. 2483
ใบเสมามีความเก่าแก่ น่าจะสร้างในสมัยพระเจ้าอยู่หัวบรมโกศ คล้ายกับที่วัดสิงห์ เขตจอมทอง กรุงเทพมหานคร ลายประดับใบเสมา สลักลวดลายประดับอย่างงามวิจิตร บริเวณฐานใบเสมา ประดับลายหน้ากระดาน ประจำยามลูกฟัก ส่วนท้องเสมาแกะสลักลายกรอบสามเหลี่ยมภายในประดับลายพุ่มข้าวบิณฑ์ เอวเสมาประดับตัวเหงาทำเป็นรูปพญานาคหลายเศียร
วรฤทธิ์ เฟื่องอารมย์
วรฤทธิ์ เฟื่องอารมย์ (เกิด 11 ตุลาคม พ.ศ. 2520) ชื่อเล่น น็อต เป็นนักแสดงและพิธีกรชาวไทย เป็นบุตรชายคนสุดท้องของชลิต เฟื่องอารมย์ นักแสดงชาวไทย มีพี่สาวเป็นนักแสดงเช่นกันคือ แนน ชลิตา เฟื่องอารมย์
ประวัติ
ศึกษาระดับ ป.1-ม.3 จากโรงเรียนสาธิตมหาวิทยาลัยศรีนครินทรวิโรฒ ประสานมิตร และต่อระดับ ม.4-5 ที่เฮนเดอร์สันไฮสคูล และระดับอุดมศึกษาจากคณะศิลปศาสตร์ เอกภาษาอังกฤษ มหาวิทยาลัยอัสสัมชัญ (เอแบค)
เคยอุปสมบทที่วัดสระเกศราชวรมหาวิหาร โดยรับฉายาทางธรรมว่า วริทโธ แปลว่า ผู้มีความสำเร็จ โดยมีกำหนดบวช 1 เดือน จะจำวัดที่วัดสระเกศเป็นเวลา 3 วัน ก่อนออกธุดงค์ ที่หัวหิน
ด้านชีวิตส่วนตัว เคยพัฒนาความสัมพันธ์กับจอย รินลณี ศรีเพ็ญ แต่ฝ่ายหญิงยังไม่เรียกเป็นคนรู้ใจ ต่อมาได้ออกมาให้สัมภาษณ์ว่าทั้งคู่เลิกคบหากันแล้ว ปัจจุบัน วรฤทธิ์ สมรส กับ แจน นพลักษณ์ แฟนสาวแอร์โฮสเตส แฟนนอกวงการแล้ว เมื่อวันที่ 14 พฤษภาคม พ.ศ. 2560 โดยจัดพิธีอย่างเรียบง่ายตามแบบประเพณีทางเหนือที่ จ. เชียงใหม่ บ้านเกิดของแฟนสาว ซึ่งพิธีการในช่วงเช้าจัดขึ้นที่โรงแรมสิบแสน ลักชัวรี ริมปิง เชียงใหม่ มีการตั้งขบวนขันหมากผ่านประตูเงินประตูทองเพื่อไปสู่ขอเจ้าสาวอย่างสนุกสนาน
มีบุตรสาวด้วยกัน 1 คน คือ ภัควิตา เฟื่องอารมย์ ชื่อเล่น "วิตา" เกิดเมื่อวันที่ 23 พฤศจิกายน พ.ศ. 2561
ยูตากะ อากิตะ
ยูตากะ อากิตะ เป็นอดีตนักฟุตบอลชาวญี่ปุ่น ซึ่งเคยทำหน้าที่ร่วมกับฟุตบอลทีมชาติญี่ปุ่น
มหาวิทยาลัยย่างกุ้ง
มหาวิทยาลัยย่างกุ้ง (ရန်ကုန် တက္ကသိုလ်; University of Yangon) เป็นมหาวิทยาลัย แห่งแรกของประเทศพม่า ก่อตั้งขึ้นในสมัยที่พม่าตกเป็นอาณานิคมของอังกฤษ และเป็นรากฐานของการพัฒนาระดับอุดมศึกษาของพม่าภายใต้การบริหารของรัฐบาลอาณานิคมของอังกฤษ มหาวิทยาลัยย่างกุ้งมีบทบาทต่อการเคลื่อนไหวทางการเมืองในสังคมพม่าตั้งแต่สมัยต่อต้านอาณานิคมของอังกฤษจนถึงการประท้วงครั้งล่าสุดในปี พ.ศ. 2539
ประวัติ
ก่อตั้งขึ้นในปี พ.ศ. 2421 ในชื่อวิทยาลัยร่างกุ้งโดยเป็นสถาบันสมทบของมหาวิทยาลัยกัลกัตตา โดยรัฐบาลอาณานิคมของอังกฤษในพม่า ต่อมาได้ขยายวิทยาเขตไปในเมืองมัณฑะเลย์ ในปี พ.ศ. 2468 วิทยาลัยฝึกหัดครูและ วิทยาแพทย์ศาสตร์ ในปี พ.ศ. 2473 ทำให้มหาวิทยาลัยกลายเป็นแหล่งต่อต้านรัฐบาลอาณานิคมอังกฤษไปทั่วทั้งพม่า เนื่องจากการประท้วงมักจะมีจุดเริ่มต้นจากนักศึกษาในมหาวิทยาลัยย่างกุ้ง นักคิดและปัญญาชนในพม่าปัจจุบันได้กลายเป็นผู้ที่มีบทบาทต่อการเมืองพม่า เช่น นายพลออง ซาน,พลเอกเน วิน,นายกรัฐมนตรีคนแรกอู นุ
นักศึกษาจากมหาวิทยาลัยย่างกุ้งมีบทบาทในการประท้วงในปี พ.ศ. 2531 และ พ.ศ. 2539 ทางมหาวิทยาลัยได้พิจารณาการหยุดรับนักศึกษาระดับปริญญาตรี (เต็มเวลา) ไปหลังจากมีการประท้วงเกิดขึ้นตั้งแต่ปี พ.ศ. 2539 โดยมหาวิทยาลัยมีชื่อเสียงจากงานวิจัยในสายกฎหมาย  และด้านประวัติศาสตร์ เป็นสถานที่สำคัญในการต้อนรับผู้นำที่มีชื่อเสียงหลายคน เช่น อองซานซูจี ฮิลลารี คลินตัน และ บารัค โอบามา เป็นต้น
สาขาวิชาที่เปิดสอน
แบ่งออกเป็น 14 แผนก/ภาควิชา
ปุ่มโคนอยด์
ที่ขอบด้านหลังของกระดูกไหปลาร้า ใกล้กับจุดประมาณ 1 ใน 3 ด้านนอก (distal 1/3) ของกระดูกไหปลาร้า (เป็นบริเวณที่กระดูกเปลี่ยนรูปร่างจากรูปกลมเป็นรูปแบน) เป็นปุ่มนูนของกระดูกที่เรียกว่า ปุ่มโคนอยด์ (conoid tubercle) หรือ ปุ่มโคราคอยด์ (coracoid tuberosity) ในตำแหน่งปกติของกระดูก ปุ่มโคนอยด์จะอยู่ด้านบนโคราคอยด์ โพรเซสของกระดูกสะบัก (coracoid process of the scapula) และมีเอ็นโคนอยด์ (conoid ligament) ซึ่งยึดเชื่อมระหว่างปุ่มโคนอยด์และโคราคอยด์ โพรเซสมาเกาะที่ปุ่มกระดูกนี้
มิสแกรนด์กานา
มิสแกรนด์กานา (Miss Grand Ghana) เป็นการประกวดนางงามระดับประเทศของประเทศกานา เพื่อคัดเลือกตัวแทนเข้าร่วมการประกวดมิสแกรนด์อินเตอร์เนชันแนล เริ่มจัดประกวดเพื่อคัดเลือกผู้ดำรงตำแหน่งเป็นครั้งแรกในปี ค.ศ. 2020 และจัดขึ้นอีกครั้งในปี ค.ศ. 2023 โดยใช้การเเต่งตั้ง ซึ่งได้ตัวเเทนในการไปประกวดคือ กิตาวา อีฟตลานา โฟซูอาวา อามังกวา หรือ พัชรฎา ฟูซูอมากวา จากประเทศไทย จังหวัดกระบี่
ผู้ดำรงตำแหน่งมิสแกรนด์กานาคนแรก คือ ชาร์ลี เบอร์บิคก์ส และได้เข้าร่วมการประกวดมิสแกรนด์อินเตอร์เนชันแนล 2015 ซึ่งถือว่าเป็นการเข้าร่วมการประกวดมิสแกรนด์อินเตอร์เนชันแนลครั้งแรกของประเทศกานา
และในปี 2023 หญิงไทยที่ได้เป็นตัวเเทนไปเป็นมิสเเกรนด์กานา เธอคือ พัชรฎา ฟูซูอมากวา หรือชื่อใหม่ของเธอที่ได้จากการตั้งตำเเหน่งคือ Kitava-Yvettlana Amankwah โดยเธอจะเป็นตัวเเทนมิสเเกรนด์กานาไปประกวดมิสแกรนด์อินเตอร์เนชันแนล 2023ที่เวียดนามในเดือนตุลาคมนี้
ผลงานการเข้าประกวดระดับนานาชาติ
สัญลักษณ์สี* : ชนะเลิศ
การประกวดรอบระดับประเทศ
รายการต่อไปนี้คือผู้เข้ารอบสุดท้ายของการประกวด มิสแกรนด์กานา รวมถึงผลการประกวด
มาโอะ อิจิมิจิ
มาโอะ อิจิมิจิ (1 กุมภาพันธ์ ค.ศ. 1992 -) เป็นนักพากย์และนักแสดง ชาวญี่ปุ่น เกิดที่จังหวัดโอซากะ สังกัดเยลโลแค็บ NEXT ในเครดิตผลงานพากย์ปกติจะใช้ชื่อว่า M・A・O (มาโอะ)
โยฮัน ไฮน์ริช ชุลท์เซอ
โยฮัน ไฮน์ริช ชุลท์เซอ (Johann Heinrich Schulze; 12 พฤษภาคม 1687 – 10 ตุลาคม 1744) เป็นผู้รู้รอบด้าน ชาวเยอรมัน เป็นผู้ค้นพบเคมีภัณฑ์ทางการถ่ายภาพ เป็นศาสตราจารย์ทางด้านกายวิภาคศาสตร์ แห่ง มหาวิทยาลัยอัลทอร์ฟ ซึ่งอยู่ใกล้ ๆ กับเมืองเนือร์นแบร์ค ประเทศเยอรมนี
ประวัติ
โยฮัน ไฮน์ริช ชุลท์เซอ เป็นศาสตราจารย์ชาวเยอรมันสอนอยู่ที่มหาวิทยาลัยอัลทอร์ฟ ซึ่งการทดลองของเขาได้เป็นสิ่งที่ปูทางให้แก่การถ่ายภาพในวันข้างหน้า ถึงแม้ว่าจะทราบกันดีอยู่แล้วว่าสารเคมีที่มีอยู่นั้นจะมี สีดำ ขึ้นเมื่อถูกแสงอาทิตย์ แต่มันก็ยังไม่สารเคมีด้านที่ไม่โดนแสงจะหลงเหลือส่วนที่เป็นสีขาวเขาได้ตีพิมพ์หนังสือเกี่ยวกับการวิเคราะห์ของเอาแต่มันไม่ค่อยเป็นที่รู้จักนักจนกระทั่งเขาเสียชีวิตลง เขาได้บรรยายในหนังสือเอาไว้ว่า
“ฉันคลุมแก้วด้วยวัสดุสีดำและเหลือช่องเล็กๆ ไว้ให้แสงลอดผ่านแล้วเขียนชื่อและชื่อสารเคมีทั้งหมดลงบนกระดาษ และใช้มีดคมตัดส่วนที่เป็นหมึกออกไปอย่างระมัดระวังฉันนำกระดาษที่ฉลุลายไปติดตั้งลงบนแก้วด้วยขี้ผึ้ง ไม่นานก่อนที่แสงอาทิตย์จะสาดส่องลงมาที่แก้วแล้วลอดผ่านส่วนที่โดนตัดออกไปของกระดาษแล้วเขียนแต่ละคำหรือประโยคที่ปรากฏขึ้นอย่างรวดเร็วบนผงชอล์กดังนั้นเป็นการแน่นอนและเห็นชัดเจนว่าใครหลายๆคนต้องอยากรู้อยากเห็นเกี่ยวกับการทดลองแต่บางคนที่มีความรู้น้อยเกี่ยวกับปรากฏการณ์ทางธรรมชาติจะคิดว่านี่เป็นเพียงแค่มายากลบางอย่างเท่านั้น”
ในปี ค.ศ. 1727 ชุลท์เซอค้นพบว่า โลหะเงิน (silver) จะมีความไวต่อแสง เมื่อถูกละลายในกรดไนตริก และต่อมาในช่วงต้นของปี ค.ศ. 1900 พบว่า ความไวต่อแสงของเงินนั้นจะเพิ่มขึ้น เมื่อรวมโลหะเงินกับธาตุหมู่ฮาโลเจน (Halogen Elements) เช่น คลอไรด์ โบรไมด์ หรือ ไอโอดีน และเมื่อรวมแล้วผลที่ได้ก็จะเป็น Silver halides ซึ่งสามารถพัฒนาและเพิ่มประสิทธิภาพในการรับรู้แสงได้เร็วขึ้นอีกราวหนึ่งพันล้านเท่า เมื่อใช้ตัวทำละลายที่มีประสิทธิดีขึ้น
ผลึก Silver halide นั้นต้องการตัวเชื่อม (binders) เช่น พลาสติก หรือ แก้ว ซึ่งตัวเชื่อมนั้นต้องสามารถกักผลึกให้อยู่กับที่ได้ แต่ก็ต้องยอมให้ตัวทำละลายผ่านเข้าไปเพื่อทำปฏิกิริยาได้ด้วยเช่นกัน เพื่อให้ได้ตัวเชื่อมที่ดี ได้มีการทดลองใช้ตัวเชื่อมหลายๆชนิดเพื่อเปรียบเทียบผล ทดลองใช้ ตั้งแต่ albumen ในไข่ขาว จนถึง สารพวก collodion อย่างไรก็ดีในปี ค.ศ. 1871 เป็นระยะเวลากว่า 30 ปีแล้วหลังจากที่ภาพถ่ายได้ถือกำเนิดขึ้น นักเขียนที่ชื่อ Dr.Maddox ผู้เขียนหนังสือเรื่อง British Journal of Photography ได้แนะนำให้ใช้ เจลลาติน (Gelatin) เป็น binding agent ซึ่งเป็นสารจำพวกโปรตีนที่พบได้ในกระดูกสัตว์ เนื่องจากเจลลาตินมีคุณสมบัติที่เหมาะสมอันน่าทึ่งจึงทำให้เป็นที่ยอมรับและยังคงใช้กันจนถึงทุกวันนี้
บางคนอาจจะไม่เข้าใจว่าทำไมต้องใช้ตัวเชื่อม ขอยกตัวอย่างง่าย ๆ เช่น ถ้าเราต้องการผสม น้ำ กับ น้ำมัน ถ้าผสมกันทันที ย่อมเป็นไปได้ยากอยู่แล้ว เนื่องจาก คุณสมบัติทางเคมีของน้ำและน้ำมันไม่เข้ากัน คือน้ำมันจะลอยตัวอยู่เหนือน้ำ จึงต้องอาศัย ตัวเชื่อม (Binders) เช่น สบู่ หรือ ผงซักฟอก เมื่อเทสบู่ลงไปแล้วคน จะเห็นว่าน้ำจะผสมกับน้ำมันได้ เป็นต้น ซึ่งปฏิกิริยานี้ สบู่ หรือ ตัวเชื่อม นี้ เรียกว่า อิมัลซิไฟเออร์ เรียกรวมทั้งปฏิกิริยาว่า อิมัลชัน (Emulsion) ขั้นตอนทางเคมี มีดังนี้ ภาพที่เกิดขึ้นจากฟิล์มนี้ เรียกได้ว่าเป็นต้นกำเนิดของภาพถ่ายเลยก็ว่าได้ เรียกว่าเป็น ภาพแบบ เนกาทีฟ (Negative) คือพื้นหลัง (Background) ทั้งหมดจะเป็นสีดำ ส่วนภาพที่ปรากฏหรือต้องการจะเป็นสีขาวหรือใสๆ ซึ่งภาพแบบเนกาทีฟนี้ใช้ในการสร้าง ภาพสุดท้าย (Final Print) หรือ ภาพแบบโพสิทีฟ (Positive) คือ ภาพที่เห็นตามความจริงนั่นเอง
ในช่วงแรกของ พ.ศ. 2343 สามารถค้นพบว่าความไวแสงของสารซิลเวอร์ไนเตรท สามารถเพิ่มขึ้นได้โดยการนำไปผสมกับ ธาตุฮาโลเจน (คลอรีน โบรไมน์ ไอโอดีน และอื่นๆ) ส่วนผสมนี้รู้จักกันในชื่อ ซิลเวอร์เฮไลด์ (ซิลเวอร์คลอไรด์, ซิลเวอร์โบรไมน์, ซิลเวอร์ ไอโอดีน และอื่นๆ) กระบวนการก็ยังคงล้มเหลวในแต่ละส่วนประกอบ สารซิลเวอร์เฮไลด์ยังจะโดนแสงอยู่ การทำให้รวมตัวกันสามารถถูกขยายได้โดยใช้สารเคมีที่เหมาะสมและสารเฮไลด์ที่ไม่โดนแสงสามารถถูกย้ายออกไปได้ นี่คือพื้นฐานของการพัฒนาฟิล์มถ่ายภาพและกระดาษในทุกวันนี้ ด้วยเทคโนโลยีที่ล้ำสมัย คงคาดเดาได้ยากว่า กล้องถ่ายรูป ในอนาคตจะมีลักษณะอย่างไร แต่สิ่งที่สามารถเชื่อถือได้ ก็คือ จะต้องมีการพัฒนาไปในทางที่ดีขึ้นอย่างแน่นอน
ขั้นตอนวิธีการค้นหา
ขั้นตอนวิธีการสืบค้น (search algorithm) เป็นขั้นตอนวิธีสำหรับการค้นหารายการที่มีคุณสมบัติตามระบุจากรายการทั้งหมด รายการที่ต้องการอาจเก็บเป็นเอกเทศเช่น ระเบียน (records) ในฐานข้อมูล หรืออาจเป็นอิลีเมนต์ของพื้นที่การค้นหาที่นิยามโดยสูตรคณิตศาสตร์หรือกระบวนการ เช่นรากของสมการที่มีตัวแปรเป็นเลขจำนวนเต็ม หรือทั้งสองวิธีรวมกัน เช่น วงจรแฮมิโตเนียนของกราฟ เป็นต้น
จอห์น เมเยอร์
จอห์น เคลย์ตัน เมเยอร์ (John Clayton Mayer) (นามสกุลอ่านว่า: ) เกิดเมื่อวันที่ 16 ตุลาคม ค.ศ. 1977 เป็นนักร้อง นักแต่งเพลงชาวอเมริกัน มาจากรัฐคอนเนตทิคัต เข้าศึกษาที่ Berklee College of Music ก่อนที่จะย้ายมาแอตแลนตา รัฐจอร์เจีย ในปี ค.ศ. 1998 ที่ที่เขาฝึกฝนหาประสบการณ์ทางด้านดนตรีเพิ่มเติม ผลงาน 2 อัลบั้มแรก Room for Squares และ Heavier Things ประสบความสำเร็จทางด้านยอดขายเป็นอย่างดี ได้รับรางวัลแผ่นเสียงทองคำขาวอยู่หลายรางวัล ต่อมาในปี 2003 เขาได้รับรางวัลแกรมมีสาขานักร้องชายเพลงป็อปยอดเยี่ยม จากเพลง "Your Body Is a Wonderland"
เมเยอร์เริ่มต้นโดยแสดงเพลงในแนวอะคูสติกร็อกและป็อป และเริ่มมีกลิ่นอายของเพลงบลูส์ (จากการที่เขาชื่นชมในตัวสตีวี เรย์ วอห์นเป็นพิเศษ) ในช่วงปี 2005 โดยร่วมงานกับศิลปินบลูส์อย่าง บี.บี. คิง และอีริก แคลปตัน จนได้ฟอร์มวง จอห์น เมเยอร์ ทริโอ ขึ้นมา ในการประกาศรางวัลแกรมมี ครั้งที่ 49 ประจำปี ค.ศ. 2007 เมเยอร์ได้รับรางวัลศิลปินป็อปฝ่ายชายยอดเยี่ยมกับเพลง "Waiting on the World to Change" และรางวัลอัลบั้มเพลงป็อปยอดเยี่ยม
เมเยอร์ยังมีผลงานสแตนด์อัพคอเมดี้ และงานเขียนให้กับนิตยสารหลายเล่ม ที่เป็นที่รู้จักเช่น นิตยสารเอสไควร์ นอกจากนี้เขายังร่วมกิจกรรมการกุศลหลายครั้งผ่านโครงการ "Back to You" ที่รณรงค์ภาวะโลกร้อน
ชีวิตส่วนตัว จอห์นเคยคบหาดูใจกับดารานักร้องหญิงในวงการมาแล้วหลายคน อาทิ เจสสิก้า ซิมป์สัน เจนนิเฟอร์ เลิฟ ฮิววิต เจนนิเฟอร์ อนิสตัน วาเนสซา คาร์ลตัน เคต วินสเล็ต มินคา เคลลี เทย์เลอร์ สวิฟต์ เป็นต้น
จอห์น เมเยอร์ ทริโอ
ในฤดูใบไม้ผลิปี 2005 เมเยอร์ได้ฟอ์รมวง จอห์น เมเยอร์ ทริโอ ขึ้นมา กับมือเบส Pino Palladino และ มือกลอง Steve Jordan เขาพบกับทั้งคู่ในงานสตูดิโอที่ผ่านมา ในงานเพลงทริโอมักจะเล่นเพลงในแนวบลูส์ร็อก ในเดือนตุลาคม 2005 วงของเขาได้ไปเปิดตัวให้กับวงเดอะโรลลิงสโตนส์ และในเดือนพฤศจิกายนปีเดียวกัน ได้ออกอัลบั้มแสดงสด อัลบั้มแรกชื่อว่า Try! ก่อนจะแยกวงกันในกลางปี 2006 ในเดือนกันยายน เมเยอร์ได้ประกาศว่าเขามีแผนจะเริ่มงานกับวงใหม่ในอัลบั้มต่อไป (ปัจจุบันทั้งหมดกำลังทำอัลบั้มด้วยกันในสตูดิโอ)
อ้างอิง
1977
วัลฮ็อลล์
วัลฮ็อลล์ (Valhǫll) หรือ วัลฮัลลา (Walhalla, Valhalla) เป็นห้องโถงตระการใหญ่มหึมาในอาสการ์เดอร์ซึ่งปกครองโดยจอมเทพโอดินน์ โอดินน์จะเลือกผู้ตายในสนามรบครึ่งหนึ่งเพื่อเดินทางไปยังวัลฮ็อลล์หลังความตาย ผู้ตายเหล่านี้จะถูกนำทางโดยเหล่าวัลกือริยา ส่วนผู้ตายอีกครึ่งหนึ่งจะได้เดินทางไปยังลานโฟลกวังเกอร์ของเทพีเฟร็วยา
ในโถงวัลฮ็อลล์ นักรบผู้สิ้นชีพจะได้พบกับเหล่านักรบมากมายที่ตายก่อนหน้าซึ่งเรียกว่าเอย์นเฮริยาร์ ตลอดจนเหล่ากษัตริย์และวีรชนในตำนานเยอรมันมากมาย พวกเขามารวมตัวกันเพื่อรอช่วยเหลือโอดินน์ในเหตุการณ์รักนาร็อก กลางโถงวัลฮ็อลล์มีต้นไม้ทองที่ชื่อกลาซีร์ (Glasir) เพดานโถงทั้งหมดถูกบุด้วยแผ่นทองคำ ที่จุดสูงสุดของวัลฮ็อลล์มีกวางเอย์กซือร์นีร์ (Eikþyrnir) และแกะเฮย์ดรูน (Heiðrún) ยืนกินใบไม้จากต้นแลราเดอร์ (Læraðr)
รายชื่อทางแยกในเขตวัฒนา
รายชื่อทางแยกในเขตวัฒนา เฉพาะทางแยกสัญญาณไฟจราจร รวมทั้งทางแยกบางแห่งที่ไม่มีสัญญาณไฟจราจรและไม่ใช่ทางแยกต่างระดับ แต่มีชื่อเรียกอย่างเป็นทางการ
วาทิต โสภา
ประวัติ
วินน์ วาทิต เกิดเมื่อวันที่ 28 กรกฎาคม พ.ศ. 2534 เป็นนักแสดงและศิลปินชาวไทยเกิดที่จังหวัดขอนแก่นจบการศึกษาในระดับปริญญาตรีคณะนิติศาสตร์ สาขา วิทยุโทรทัศน์และกระจายเสียง มหาวิทยาลัยเกษมบัณฑิต
ในวงการบันเทิง
พ.ศ. 2558 วินน์ วาทิต มีผลงานละครเรื่อง คู่ปรับฉบับหัวใจ แสดงคู่กับ ตูน พิมพ์ปวีณ์ โคกระบินทร์ รับบทเป็น "อินทร" เป็นละครแนวโรแมนติกคอมเมดี้ดราม่าในช่วงละครออกอากาศได้รับการตอบกลับที่ดีตอนจบเรตติ้งสูดสูง 7.7 ในของส่งท้ายปี
พ.ศ. 2562 วินน์ วาทิต มีผลงานละครเรื่อง สารวัตรใหญ่ แสดงคู่กับ ฟ้า อิงฟ้า เกตุคำ รับบทเป็น "หมวดพิทยาธร" เป็นละครตำรวจน้ำดีสะท้อนสังคมเป็นละครแอ็คชั่นในช่วงละครออกอากาศได้รับการตอบกลับที่ดีตอนจบเรตติ้งสูดสูง 11.2 ในของต้นปี
แนวทราพีซอยด์
แนวทราพีซอยด์ (trapezoid line; trapezoid ridge) เป็นแนวสันเฉียงในกระดูกไหปลาร้าที่ต่อมาจากปุ่มโคนอยด์ (conoid tubercle) วิ่งในแนวไปทางด้านหน้าและด้านข้าง เป็นตำแหน่งจุดเกาะของเอ็นทราพีซอยด์ (trapezoid ligament)
เทศบาลตำบลหล่มเก่า
หล่มเก่า เป็นเทศบาลตำบลแห่งหนึ่งในอำเภอหล่มเก่า จังหวัดเพชรบูรณ์ ครอบคลุมพื้นที่บางส่วนของตำบลหล่มเก่า เดิมมีฐานะเป็น "สุขาภิบาลหล่มเก่า" และได้เปลี่ยนแปลงฐานะเป็น "เทศบาลตำบลหล่มเก่า" เมื่อวันที่ 25 พฤษภาคม พ.ศ. 2542 มีประชากรในปี พ.ศ. 2560 จำนวน 6,233 คน
สภาพพื้นที่ล้อมรอบด้วยภูเขาเป็นเนินเขาสลับซับซ้อน มีที่ราบคล้ายแอ่งกระทะมีลำน้ำพุงเป็นลำน้ำหลัก ห้วยน้ำใส ห้วยวังหิน ฯลฯ เป็นลำน้ำรอง กระจายอยู่ในพื้นที่เขตเทศบาลและพื้นที่ด้านตะวันตกของชุมชนหล่มเก่า
ที่ตั้งและอาณาเขต
สำนักงานเทศบาลตำบลหล่มเก่า ตั้งอยู่ทางทิศเหนือของจังหวัดเพชรบูรณ์ อยู่ห่างจากจังหวัดเพชรบูรณ์ เป็นระยะทาง 57 กิโลเมตร ห่างจากกรุงเทพมหานคร เป็นระยะทางประมาณ 403 กิโลเมตร
การปกครอง
เทศบาลตำบลหล่มเก่า ปัจจุบันปกครองพื้นที่ 1 ตำบล 7 หมู่บ้าน 8 ชุมชน ดังนี้
ประเทศนอร์เวย์ในโอลิมปิกฤดูร้อน 2012
ประเทศนอร์เวย์ เข้าร่วมแข่งขันกีฬาโอลิมปิกฤดูร้อนครั้งที่ 30 ค.ศ. 2012 (พ.ศ. 2555) ณ กรุงลอนดอน สหราชอาณาจักร ระหว่างวันที่ 27 กรกฎาคม – 12 สิงหาคม ค.ศ. 2012
เทศบาลตำบลสำโรงเหนือ
อาณาเขต
เขตเทศบาลตำบลสำโรงเหนือมีอาณาเขตติดต่อกับเขตองค์กรปกครองส่วนท้องถิ่นข้างเคียงดังต่อไปนี้
วงศ์ย่อยปลาหมอสีแอฟริกา
วงศ์ย่อยปลาหมอสีแอฟริกา (African cichlid) เป็นวงศ์ย่อยของปลาน้ำจืดและปลาน้ำกร่อยกระดูกแข็งในวงศ์ Cichlidae หรือปลาหมอสี ใช้ชื่อวิทยาศาสตร์ว่า Pseudocrenilabrinae
เป็นปลาที่พบกระจายพันธุ์ตั้งแต่ภูมิภาคตะวันออกกลางจนถึงแอฟริกากลาง สามารถแบ่งออกได้เป็นเผ่าต่าง ๆ หลายเผ่า และหลายสกุล โดยแหล่งที่พบที่ใหญ่ที่สุด คือ ทะเลสาบมาลาวี และทะเลสาบแทนกันยีกา รวมถึงทะเลสาบวิกตอเรีย ซึ่งเป็นปลาที่ใช้รับประทานเป็นอาหารในท้องถิ่น และส่งออกไปจำหน่ายเป็นปลาเศรษฐกิจทั่วโลก รวมถึงการเลี้ยงเป็นปลาสวยงามด้วย ซึ่งปลาในวงศ์นี้ที่มีขนาดใหญ่ที่สุด คือ ปลาไจแอนท์แทนกันยีกา (Boulengerochromis microlepis) ที่มีความยาวได้ถึง 90 เซนติเมตร ก็อยู่รวมในวงศ์ย่อยนี้ด้วย
ปลาที่อยู่ในวงศ์ย่อยนี้มีความหลากหลายมากมายทั้งสกุล และชนิด (คาดว่ามีประมาณ 1,900 ชนิด และ 400 ชนิด กินสิ่งมีชีวิตเล็ก ๆ และสาหร่ายหรือตะไคร่น้ำเป็นอาหาร ) มีพฤติกรรมความเป็นอยู่แตกต่างกันออกไป หลายสกุล หลายชนิดวางไข่ไว้ในเปลือกหอยฝาเดียว บางชนิดก็แทะเล็มตะไคร่น้ำและสาหร่ายตามโขดหินเป็นอาหาร ด้วยฟันขนาดเล็ก ๆ แหลมคมหลายชุด ที่มีความแตกต่างกัน ซึ่งทำให้มีการกินอาหารแตกต่างกันไป เช่น กัด, ขูด, ดูด และกลืน บางชนิดก็ล่าปลาขนาดเล็กและปลาหมอสีด้วยกันเป็นอาหาร ด้วยการอยู่นิ่ง ๆ กับที่ หรือฝังตัวอยู่ใต้ทราย หรือแม้กระทั่งแกล้งทำเป็นตาย ด้วยการหยุดการทำงานของช่องเหงือกเพื่อหายใจ บางชนิดก็กินเกล็ดปลาอื่นเป็นอาหาร
ขณะที่หลายชนิดมีพฤติกรรมฟักลูกปลาไว้ในปาก แต่ก็ต้องเลี้ยงลูกจำพวกอื่นไปด้วย เช่น ปลาหนังขนาดใหญ่บางชนิด โดยเฉพาะในวงศ์ปลากดคัดคู (Mochokidae) โดยที่ไม่รู้เลยว่านั่นไม่ใช่ลูกของตัว และลูกปลาหนังนั้นก็จะกินลูกปลาหมอสีขณะที่อยู่ในปากด้วย
สกุล
The subfamily Pseudocrenilabrinae has been arranged as follows by some authorities
เอย์นเฮริยาร์
ในตำนานนอร์ส เอย์นเฮริยาร์ (Einherjar) มีความหมายว่า "กองทัพหนึ่งบุรุษ" คือเหล่านักรบที่สิ้นชีพในสงครามและถูกนำพามาที่วัลฮ็อลล์โดยเหล่าวัลกือริยา ในโถงวัลฮ็อลล์ เหล่าเอย์นเฮริยาร์จะรับประทานเนื้อของสัตว์อสูรแซรีมนีร์ (Sæhrímnir) ซึ่งจะฟื้นคืนชีพในทุก ๆ คืน เนื้อนี้ปรุงโดยเอย์นเฮริยาร์ที่เป็นพ่อครัวนามว่าอันดรีมนีร์ (Andhrímnir) ขณะที่เหล่าวัลกือริยาเป็นผู้เตรียมเหล้าน้ำผึ้ง (ที่ได้มาจากเต้าของแพะเฮย์ดรูน) เหล่าเอย์นเฮริยาร์ถูกเลือกโดยโอดินน์ให้มารวมตัวกันที่วัลฮ็อลล์เพื่อรอสู้ในศึกรักนาร็อกซึ่งจะเกิดขึ้นที่สนามวีกรีเดอร์ (Vígríðr)
โชจิ โจะ
โชจิ โจะ เป็นอดีตนักฟุตบอลชาวญี่ปุ่น ซึ่งเคยทำหน้าที่ร่วมกับฟุตบอลทีมชาติญี่ปุ่น
รัฐธรรมนูญคิวบา
กระทั่งก่อนคิวบาได้รับเอกราชจากสเปน ผู้ก่อการกำเริบก็เสนอหรือมีมติเห็นชอบรัฐธรรมนูญเป็นเอกสารปกครองดินแดนที่ตนควบคุมระหว่างสงครามต่อต้านสเปน ประเทศคิวบามีรัฐธรรมนูญหลายฉบับนับแต่ได้รับเอกราช รัฐธรรมนูญฉบับแรกนับตั้งแต่การปฏิวัติคิวบามีการร่างในปี 2519 และมีการแก้ไขเพิ่มเติมนับแต่นั้น ในปี 2561 คิวบาได้มีส่วนร่วมในการแก้ไขรัฐธรรมนูญครั้งใหญ่ ซึ่งประชาชนและนักวิชาการได้พูดคุยกันอย่างกว้างขวาง รัฐธรรมนูญฉบับปัจจุบันได้ประกาศใช้ในปี 2562
รัฐธรรมนูญ ค.ศ. 1976
หลังการปกครองนอกเหนือรัฐธรรมนูญตั้งแต่ปี 2502 ถึง 2518 รัฐบาลคิวบาปฏิวัติมุ่งทำให้การปฏิวัติได้รับการยอมรับโดยการนำรัฐธรรมนูญฉบับใหม่ให้ประชานออกเสียงลงคะแนน รัฐธรรมนูญ ค.ศ. 1976 ได้รับมติเห็นชอบจากการลงประชามติเมื่อวันที่ 15 กุมภาพันธ์ 2519 ซึ่งผู้ออกเสียงลงคะแนน 97.7% อนุมัติ มีผลใช้บังคับเมื่อวันที่ 24 กุมภาพันธ์ 2519 รัฐธรรมนูญนี้เรียกการควบคุมตลาดแบบรวมศูนย์ และการผูกมัดรัฐให้จัดหาการเข้าถึงการศึกษาและการสาธารณสุขแบบให้เปล่าแก่พลเมือง รัฐมีอำนาจวางระเบียบกิจกรรมของสถาบันศาสนาและห้ามการครอบครองบริษัทสื่อของเอกชน
ในปลายคริสต์ทศวรรษ 1980 กลุ่มตะวันออกล่มสลายและคิวบาเผชิญวิกฤตการณ์เศรษฐกิจในสมัยพิเศษ (Special Period) ในปี 2535 มีการแก้ไขเพิ่มเติมรัฐธรรมนูญที่ลบข้อจำกัดบางอย่างของการลงทุนต่างชาติและอนุญาตให้บริษัทต่างชาติมีสิทธิเป็นเจ้าของทรัพย์สินได้จำกัดบนเกาะหากร่วมลงทุนกับรัฐบาล มีการแก้ไขเพิ่มเติมรัฐธรรมนูญอีกครั้งว่าคิวบาเป็นรัฐโลกวิสัย (secular state) มิใช่รัฐอเทวนิยม ทำให้ท้องถิ่นเข้ามีส่วนในวันสำคัญทางศาสนามากขึ้น เพิ่มงานบริการสังคมในส่วนของการกุศลระหว่างประเทศที่นิยมนิกาย (sectarian) และการรับรองพหุนิยมทางศานาของสาธารณะ ในปี 2555 มีการแก้ไขเพิ่มเติมรัฐธรรมนูญเพื่อกำหนดว่าระบบสังคมนิยมเป็นถาวรและไม่อาจเพิกถอนได้
สมัยพาลีโอซีน
สมัยพาลีโอซีน  (Paleocene) เป็นสมัยหนึ่งของยุคพาลีโอจีนในธรณีกาลระหว่าง 66 ถึง 56 ล้านปีก่อนถึงปัจจุบัน
สมัยไพลโอซีนเป็นสมัยแรกสุดของยุคพาลีโอจีน ซึ่งเป็นยุคแรกของมหายุคซีโนโซอิก สมัยพาลีโอซีนต่อมาจากยุคครีเทเชียสและตามด้วยสมัยอีโอซีน
ชื่อสมัยไพลโอซีนมาจากรีกโบราณซึ่งหมายถึง เก่า(παλαιός, palaios) "ใหม่" (καινός, kainos)
กุ้งก้ามกราม
กุ้งก้ามกราม หรือ กุ้งก้ามคราม กุ้งน้ำจืดชนิดหนึ่ง อยู่ในวงศ์ Palaemonidae พบได้ทั่วพื้นที่เขตร้อนและกึ่งเขตร้อนของอินโด-แปซิฟิกจากอินเดียไปยังเอเชียตะวันออกเฉียงใต้ และทางตอนเหนือของออสเตรเลีย